alexandrainst/scandi-wiki huggingface dataset:
Hans Collin

Hans Jenssen Collin (født 10. april 1682 i Trondheim, død 10. april 1742 i Trondheim) var borgermester i Kristiansand i perioden 1707 – 1710, samt magistratspresident, justisminister og lagmann i Trondheim. Han var sønn av bergamtsassessor, tollskriver og handelsmann Jens Hanssen Collin.

Ekteskap og familie 
Hans Jenssen Collin giftet seg i 1710 med Sophie Amalie Krog, datter av biskop, dr.theol. Peder Krog i Trondheim. Paret fikk trolig 12 barn, blant dem: 

 Jens Hanssen Collin (d.y.) (1712–1757)
 Abraham Dreyer Collin (1715–1776)
 Georg Christian Collin (1715–1762) 
 Christian Jørgen Collin (f.1716)
 Niels Krog Collin (1718–1782)

Etter Sophie Amalie Krogs død i 1735, giftet Hans Jenssen Collin seg året etter med Marie Christine Horneman, datter av Hans Horneman. Collin var da 54 år gammel, mens Horneman bare var 17. Ekteskapet ble sett på som et sterkt bånd mellom de to embetsfamiliene Collin og Horneman.  Paret fikk tre barn: 

 Hans Horneman Collin (1737–1742)
 Sophie Amalie Collin (f.1738)
 Frederik Collin (1740–1802)

Liv og karriere  

I 1709 mottok Collin en stor reperbane på Bakklandet som gave fra sin svigerfar Biskop Peder Krog. Etter Collins død ble reperbanen overtatt av hans eldste sønn. 

Far til Hans Jenssen Collin, Jens Hanssen Collin, eide flere lystgårder i områdene rundt Trondheim. Etter farens død overtok Hans Jenssen Collin både Øvre- og  Nedre Ringve gård. I tillegg kjøpte han Store Leangen gård. Collin, som bodde i Trondheim by, tilbrakte mye tid på gårdene på fritiden. Gårdene hadde svært påkostede hovedbygninger og store opparbeidede hager og parkanlegg. 

Hans Jenssen Collin satt som magistratspresident i Trondheim i perioden 1710-1736. I 1736 gikk embetet videre til Collins svoger Christian Krog. Collin på sin side avanserte til å bli lagmann.

Død 
Collin døde 10. april 1742 i Trondheim. Han ble gravlagt på domkirkegården.

Referanser 

Norske embets- og tjenestemenn
Personer fra Trondheim kommune
Mendefera

Mendefera (tigrinja: መንደፈራ), tidligere Adi Ugri, er en by i Eritrea. Byen ligger sør for Asmara og er hovedstaden i Debub-regionen.

Byer i Eritrea
Midea (selskap)

Midea (tradisjonell kinesisk: 美的電器, forenklet kinesisk: 美的电器) er et kinesisk selskap grunnlagt i 1968. Det er et stort forretningskonglomerat som spesialiserer seg på produksjon av husgeråd. Opprinnelig produserte Midea flaskekapsler.

Selskapet har hovedkvarter i Shunde i provinsen Guangdong, men har produksjonen spredt over store deler av Folkerepublikken Kina, som for eksempel Guangzhou, Zhongshan, Wuhu, Wuhan, Huai'an, Kunming, Changsha, Hefei, Chongqing og Suzhou. Delskapet har også produksjonsanlegg i Vietnam, Hviterussland og Egypt. 

Blant produktene selaskapet er kjent for er klimaanlegg, kjøleskap, mikrobølgeovner, oppvaskmaskiner, induksjonsovner, stekeovner, steriliseringskabinetter, støvsugere, vannkokere, varmeskap, kopper, kar og kjøkkenbestikk.

Eksterne lenker
 (Global website)
 (Midea AC website) 

Kinesiske industriselskaper
Guangdong
Selskaper etablert i 1968
1968 i Kina
Meraker Brug

Aktieselskabet Meraker Brug er et norsk eiendoms- og kapitalforvaltningsselskap. Det er hovedsakelig eid av Stiftelsen Thomas Fearnley, Heddy og Nils Astrup og av selskapet Astrup Fearnley A/S, og selskapet har i alt 79 aksjonærer. Selskapet ble opprettet i 1906 og bestod dengang av mange forskjellige virksomheter, blant annet skog- og utmarksdrift, karbidfabrikk, tresliperi, gruvedrift og kalkbrudd. Selskapet forløper var Selbo Kobberverk, fra 1887 kalt Meraker Brugs Aktieselskab. I dag kommer Meraker Brugs hovedinntekter fra skog- og utmarksdrift, og selskapet eier eiendommer som tilsammen dekker i overkant av 1,3 millioner dekar. Administrasjonen ligger i Meråker kommune i Trøndelag og har også skogarealer i kommunene Malvik, Stjørdal og Steinkjer.

Hans Rasmus Astrup kjøpte opp den gamle gruvedriften i 1888, men innstilte driften på nytt i 1895. Etter sterk lønnsreduksjon i 1892 forlot halvparten av de ansatte bedriften «uten videre» (de stakk av).

I oktober 2022 ble det meldt at staten kjøper Meraker Brug som omfatter 90 % av Meråker kommune. Eiendommen ble annonsert til salgs våren 2022.

Se også 
Liste over Norges største grunneiere
Meraker smelteverk
Meråker flyplass, Øian

Referanser

Eksterne lenker 
 

Norske eiendomsselskaper
Norske finansselskaper
Næringsliv i Malvik
Næringsliv i Meråker
Næringsliv i Steinkjer
Næringsliv i Stjørdal
Etableringer i 1906
Ingvild Reymert

Ingvild Stakkevold Reymert (født 22. januar 1984 i Namsos) er en norsk politiker (SV).

Hun ledet Norsk Studentunion 2008–2009, etter å ha vært representant for Venstrealliansen i Studentparlamentet ved Universitetet i Oslo. Reymert var innvalgt i Oslo bystyre for SV 2011–2015. Hun har også vært nestleder i Oslo SV, medlem av Sosialistisk Ungdoms internasjonale utvalg, leder i Trondheim Sosialistisk Ungdom samt fylkesstyremedlem og valgkampsekretær i Oslo Sosialistisk Ungdom.

Hun har International Baccalaureate (IB) fra Trondheim katedralskole fra 2004, bachelorgrad i internasjonale studier fra Universitetet i Oslo fra 2008 og mastergrad i statsvitenskap fra Universitetet i Oslo fra 2011, der hun undersøkte hvorfor høyrepopulistiske parti har liten appell blant kvinnelige velgere. Reymert har blant annet vært vitenskapelig assistent ved Institutt for samfunnsforskning 2010–2011, rådgiver i TNS Gallup, politisk rådgiver i Kirkens Nødhjelp og forsker ved Nordisk institutt for studier av innovasjon, forskning og utdanning.

Referanser

Eksterne lenker 
 
 
 

SV-politikere i Oslo
Tillitsvalgte i Sosialistisk Ungdom
Norske statsvitere
Personer fra Namsos kommune
Anne Karine Nymoen

Anne Karine Nymoen (født 11. november 1981) er en norsk organisasjonsperson og studentpolitiker. Nymoen var siste leder av Norsk Studentunion og første leder i Norsk Studentorganisasjon. Hun var leder av Norsk Studentunion (NSU), som var organisasjonen for landets universitetsstudenter, i 2010, da organiasjonen ble slått sammen med Studentenes Landsforbund (StL) til Norsk Studentorganisasjon (NSO). På stiftelsesmøte til den nye organisasjonen ble hun valgt til første leder. Hun ble valgt til NSU-leder fra Studenttinget ved NTNU, hvor hun var leder i 2008. Nymoen har en mastergrad i litteraturvitenskap ved NTNU og har tidligere studert fransk ved Université Paul Valéry Montpellier.

Referanser 

Norske foreningspersoner
Hasse Hope

Hans Christian Hope Heyerdahl (født 1986), kjent som Hasse Hope er en norsk programleder og komiker.

Han er oppvokst på Marienlyst og bor på St. Hanshaugen i Oslo. Han er utdannet tekstforfatter fra Westerdals School of Communication, i tillegg har han studert japansk og geologi ved Universitetet i Oslo, Baden-Baden og i Sapporo.

Han debuterte i 2010 med VGTV-serien @home, en serie der han undersøkte kjendisers bruk av sosiale medier med en humoristisk vri. Våren 2011 var han utegående reporter i TVNorge-serien Roast og fra august 2011 var han programleder i programmet Dagens mann på TV3. Hope var en av de faste paneldeltaker i TV-programmet tweet4tweet som gikk på NRK3 fra januar til mars 2012. Fra 2012 til 2015 var han sammen med Erik Solbakken programleder i NRKs humortalkshow Karl Johan.

Han har vært gjesteprogramleder for Radioresepsjonen på NRK P3 og var med i podkasttrioen Dustene (2015-2020) sammen med Fanny Vaager og Magnus Devold.

I desember 2022 var han med i 24-stjerners julekalender på NRK, hvor han røk ut 3. desember, men da Wasim Zahid valgte å trekke seg kom han inn igjen 13. desember.

Referanser

Eksterne lenker 
 
 
  Podkasten «Dustene»

Norske programledere
Personer fra Oslo
Norske komikere
Norske manusforfattere
Siri Delviken

Siri Delviken (født 10. august 1992) er en norsk tidligere fotballspiller. Hun er oppvokst i Delviken i Eidskog kommune sør i Hedmark. Hun har tidligere spilt på Kongsvinger IL damer. Etter å ha imponert stort på damelaget til Kongsvinger ble hun solgt til LSK Kvinner etter 2010 sesongen. Hun er å regne med som et stort talent etter som hun bare er 19 år gammel.

Referanser

Norske fotballspillere
MS «Grytøy» (1954)

MS «Grytøy» er en lokalrutebåt bygget ved Vaagland Båtbyggeri i 1954 som byggenummer 46. Hun ble levert til Grytøy-Harstad Fergeselskap, Lundenes i Harstad, 1954. Båten ble på folkemunne kalt Grytlandsferga og den gikk i rute på heimehavet inntil 14. oktober 1974. Troms Fylkes Dampskibsselskap overtok MS «Grytøy» og selskapet og brukte båten videre i Godfjord-sambandet i Kvæfjord. Videresolgt til Olav Berg, Leksa i 1982, til Ottar Starheim i 1989 og til Marty Denham i 2003.

Venneforeninga Grytøy-Harstad Fergeselskap kjøpte skipet på tvangsauksjon 30. august 2011, til bruk som veteranbåt.

Historie
 1954: Levert som MS «Grytøy», til Grytøy-Harstad Fergeselskap AS, Lundenes
 1960: Ny motor, Wichmann 300 ACA montert hos Skarvik i Svolvær
 1966: Nytt styrehus med bestikk bygd hos Einar S. Nielsens Mek. Verksted, Harstad
 1973: Ny stålmast montert
 1974: Overtatt av Troms Fylkes Dampskibsselskap
 1974-1982 i fart i Godfjord-sambandet i Kvæfjord
 1982: Solgt til Olav Berg, Leksa uten navneskifte
 1989: Solgt til Ottar Starheim, Risør uten navneskifte
 2003: Solgt til Marty Denham, Oslo uten navneskifte
 2011: August 30: Kjøpt på tvangsauksjon av Venneforeninga Grytøy-Harstad Fergeselskap
 2011: September 14: Flyttet fra Vollen Slipp i Asker til Sjøfartsmuseet i Oslo
 2012: Juni: Vellykket heimfart til Harstad med frivillig mannskap
 2013: Juni: Riksantikvaren kunngjør fredningsvarsel for M/S Grytøy

Kilder
 68 fots treskøyte på billigsalg (Budstikka, 29. august 2011)
 Grytlandsferga igjen byens båt (Harstad Tidende, 1. september 2011)
 Første steg på veg nordover (Harstad Tidende, 15. september 2011)
 Nettsted for bevaring av MS Grytøy

Eksterne lenker 
 

Motorskip
Transport i Harstad
Sjøfart i Nordland
Skip fra 1954
Fredete fartøy
Skip bygget ved Vaagland Båtbyggeri
Kulturminner i Harstad
Troms' samferdselshistorie
Artikler i sjøfart-prosjektet
Jean Holley

Jean Holley (født 27. mai 1920 i Brest, død 23. mai 2009) var en fransk militæroffiser. Han er kjent for sin innsats under andre verdenskrig, da han ble hedret med det norske Krigskorset for sin innsats.

Etter Tysklands angrep på Norge i april 1940 ble Holley sendt til Norge med 6. alpejegerbataljon, som var en del av det fransk-polske ekspedisjonskorps. Han deltok i slaget om Narvik og utmerket seg slik at han ble belønnet med det franske Croix de guerre, så vel som det norske Krigskorset.

Etter at de allierte styrkene ble trukket tilbake fra Norge, kom Holley til Storbritannia. Den 19. juni 1940 sluttet han seg til De frie franske styrker under Charles de Gaulles ledelse. Han brukte «Jacques Hebrard» som sitt «nom de guerre». Holley ble flere ganger sluppet i fallskjerm over Frankrike. Natten mellom til 3. juni 1942 ble han sluppet ut over Montluçon for å drive motstandsarbeid og holde radiosamband med London. Den 20. januar 1943 ble han tatt til fange i Annecy, torturert av Gestapo og overlevert til italienerne. Han ble holdt i fangenskap forskjellige steder i Italia til han i 1944 ble han sendt til Mauthausen-Gusen konsentrasjonsleir i Østerrike, der han ble satt til tvangsarbeid i et steinbrudd. Senere førte tvangsarbeidet Holly til Loiblpasset mellom Østerrike og Slovenia. Holly ble frigjort av jugoslaviske partisaner 8. mai 1945. Deretter kom han tilbake i fransk militærtjeneste og var en tid i Napoli, før han i juli 1945 begynte i etterretningstjenesten Direction générale des études et recherches i Paris.

Holley tjenestegjorde senere i Indokina og Algerie og avsluttet karrieren som oberstløytnant. Han var fra 1977 til 1989 ordfører i kommunen Mesquer i Bretagne.

Holley var kommandør av Æreslegionen.

Referanser 

Personer fra Brest (Frankrike)
Franske offiserer
Arméoffiserer
Etterretningspersoner
Franskmenn fra andre verdenskrig
Croix de Guerre (Frankrike)
Æreslegionen
Krigskorset
Personer (Norge under andre verdenskrig)
Fanger i tyske konsentrasjonsleire
Herdla torpedobatteri

Herdla torpedobatteri på Herdla i Askøy kommune utenfor Bergen er karakterisert som et unikt kulturminne. Torpedobatteriet er bestemt bevart som representant for undervannsforsvaret. Batteriet ble bygget som tysk torpedobatteri i 1944 og ble omlagt til undervanns torpedobatteri i 1995. Anlegget ble nedlagt i 2002 og utrangert i 2007. Følgende eksteriør og interiør er fredet:
Torpedohall, fjellhall som består av fem hoveddeler; hh ABC-rom, torpedoklargjøringsverksted, torpedohall, tekniske rom og forlegningsdel.
Kommandoplass, fjellhall med adkomsthall og ABC-del. I hallen er det i alt åtte containere som inngår i fredningen. Det er container for: kommandoplass, torpedokontroll, samband, forlegning, lager for vitalt materiell, en tom container samt to containere plassert oppe på den støpte ABC-delen.
Elektro-optisk sensor med laser-avstandsmåler samt kamera med dag- og nattkapasitet.
Varslingsradar forbundet med skjerm i kommandoplasscontaineren.
Skyteradar.
Tre nærforsvarsstillinger for personell med enkeltmannsvåpen og tilhørende løpegangsystem.

Av løst inventar er to torpedoer og en torpedotralle fredet.

Referanser 
Noter

Eksterne lenker
 Herdla museum om Herdla torpedobatteri
 
 Riksantikvaren om fredningen
 Herdla torpedobatteri i Store norske leksikon

Fredete byggverk i Vestland
Kulturminner i Askøy
Byggverk i Askøy
Centerpartiets ungdomsförbund

Centerpartiets ungdomsförbund (CUF) er en ungdomsorganisasjon som er knyttet til Centerpartiet i Sverige. Organisasjoen har røtter helt tilbake til 1917, men fikk sitt nåværende navn i 2004. Centerpartiets Ungdomsförbund er knyttet til Nordens Liberale og Radikale Ungdom.

Politiske ungdomspartier i Sverige
Politiske partier etablert i 1917
1917 i Sverige
Ung Pirat

Ung Pirat er det svenske Piratpartiets ungdomsforbund, grunnlagt i desember 2006. Medlemmer i Ung Pirat får, om de vil, fullverdig medlemskap i moderpartiet.

Ung Pirat støtter moderpartiets politikk fullstendig. Forbundet Ung Pirat er en ideell organisasjon der virksomheten finner sted i lokalavdelningerne. 

Politiske ungdomspartier i Sverige
Politiske partier etablert i 2006
2006 i Sverige
Call of Duty: Modern Warfare 3

Call of Duty: Modern Warfare 3, ofte stilisert som Call of Duty: MW3, er et førstepersonsskytespill utviklet av Infinity Ward og Sledgehammer Games, med noe støtte fra Raven Software og utgitt av Activision. Spillet er det tredje i Modern Warfare-serien, og en etterfølger av spillet Call of Duty: Modern Warfare 2, og det åttende i Call of Duty-serien.

Spillet ble gitt ut i november 2011 verden over for Microsoft Windows, PlayStation 3, Xbox 360 og Wii. Det ble også gitt ut en Nintendo DS-versjon. I løpet av den første dagen spillet ble gitt ut, hadde det solgt 6,5 millioner kopier, og tjente 400 millioner amerikanske dollar, som da gjorde det det verdens største underholdningslansering, inntil Call of Duty: Black Ops II slo det.

Spillet 
Modern Warfare 3 er det tredje spillet i Modern Warfare-serien, og den åttende delen i Call of Duty-serien. Som sine forgjengere, så er spillet et førstepersonskytespill. På Gamescom 2011, rapporterte Activision at Modern Warfare 3 på PC kommer lansert med dedikerte servere. Modern Warfare 3 kom inkludert med en innstilling for fargeblinde, som gjør det lettere å skille venn fra fiende i spillet.

Kampanje 
Spilleren tar rollen som en rekke karakterer under kampanjen. Fra starten til slutten forandres perspektivet til resultatet av handlingens utviklingsgang. Hvert nivå er et oppdrag med en serie av militære målmed en peker som markerer retningen og avstanden til dem. Når spilleren er skadet, vises det blod på skjermen. Helsen regenerer med tiden. Som oftest har man i oppgave og nå en checkpoint, eliminere motstandere i et spesifikt område, beskytte et visst mål, eller plante en «bombe» på fiendtlige mål. Spilleren har også selskap av tropper som ikke kan ta ordre.

Mottagelse 

Spillet ble godt mottatt. The Daily Telegraph ga spillets Xbox 360-versjon fem av fem stjerner, siden det levde opp til forventningene. Gaming Evolution ga spillets PlayStation 3- og Xbox 360-versjon 9,0 av 10 poeng, og sa også at spillet levde opp til forventningene, men også at det var blant de beste førstepersonsskytespillene. IGN ga spillets Xbox 360-versjon 9,0 av 10, og sa at spillets flerspillermodus var morsom og hadde mye innhold, mens enspillermodusen lett ville glemmes.

GameSpot sa i sin anmeldelse av spillet at serien hadde mistet noe, og at det var kanskje på tide å avslutte serien. Eurogamer ga spillet 8 av 10 og sa at spillet er svært tilfredsstillende, og gir spillere nøyaktig hva de forventer.

Anmeldelser for Wii-versjonen var betydelig dårligere, IGN ga Wii-versjonen 4,5 av 10.

Referanser

Eksterne lenker 
 

Call of Duty
Videospill fra 2011
Windows-spill
Xbox 360-spill
PlayStation 3-spill
Videospill utviklet i USA
D.I.C.E. Awards-vinnere
Spike Video Game Awards-vinnere
Vortetorvmose

Vortetorvmosen (Sphagnum Papillosum) er en mose i torvmosefamilien. Vortetorvmosen har ikke røtter slik som andre planter, denne mosen tar imot vann og næringsstoffer fra overflaten. Mosen har evnen til å absorbere store mengder vann, opptil 20 ganger sin egen vekt, når den er tørr.

Moser
Asiamesterskapet i friidrett 2003

Asiamesterskapet i friidrett 2003 var det femtende Asiamesterkapet i friidrett, det ble arrangert i Manila på Filippinene. Det var 22 øvelser for menn og 21 for damer. Kina ble beste nasjon med nitten gullmedaljer foran Qatar med seks.

Medaljer

Resultater

Menn

Damer

Kilder 
 Resultater GBR Athletics

 
Internasjonale mesterskap på Filippinene
Friidrett på Filippinene
2000-årene på Filippinene
Sport i Asia i 2003
Mikhail Jesin

Mikhail Jesin (russisk: Михаил Есин) (født 25. januar 1968) er en russisk tidligere skihopper som konkurrerte for Sovjetunionen, SUS og til sist det uavhengige Russland. Han representerte Army Sports Club i Nizjnij Novgorod.

Jesin var på det sovjetiske laget som tok bronsemedaljer i lagkonkurransen i junior-VM i Lake Placid i 1986. Han deltok i verdenscupen i årene 1987-1993, med 44.-plass i 1991/92 som beste sammenlagtplassering. Beste plassering sammenlagt i den tysk-østerrikske hoppuka var 37.-plass i 1992/93. Hans beste plassering i enkeltrenn var 7.-plass i skiflygingsbakken i Harrachov 19. mars 1989.

Han deltok i OL i 1988, 1992 og 1994, med 10.-plass i storbakken i Albertville (Courchevel) i 1992 som beste plassering. Han var med i VM i 1989, 1991, 1993 og 1995, med 12.-plass i storbakken i Lahtis i 1989 som beste individuelle plassering. I det samme mesterskapet var han på det sovjetiske laget som ble nummer 4 i lagkonkurransen. Han ble nummer 13 i VM i skiflyging i Vikersund i 1990.

Mikhail Jesin ble sovjetisk mester i 1989, og russisk mester i 1992, 1993, 1995 og 1996.

Referanser

Kilder 
  Michail Esin – Profil og resultatoversikt hos FIS (ikke fullstendig, besøkt 4. september 2011)
  Mikhail Jessin – Profil og resultatoversikt hos FIS (ikke fullstendig, besøkt 4. september 2011)
 Sports Reference: Mikhail Yesin  (besøkt 4. september 2011)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Fakultet Fizitsjeskoj Kultury: Tramplinisty (russisk, besøkt 15. november 2011)
 Ski jumping and nordic kombination Nizhny Novgorod: Flights ski ikars of Nizhniy Novgorod on championships and international competitions (maskinoversatt engelsk) (russisk)

Eksterne lenker 
 

Russiske skihoppere
Sovjetiske skihoppere
Skihoppere under Vinter-OL 1988
Deltakere for Sovjetunionen under Vinter-OL 1988
Skihoppere under Vinter-OL 1992
Deltakere for SUS under Vinter-OL 1992
Skihoppere under Vinter-OL 1994
Deltakere for Russland under Vinter-OL 1994
Deltakere under Ski-VM 1989
Deltakere under Ski-VM 1991
Deltakere under Ski-VM 1993
Deltakere under Ski-VM 1995
David Dayan Fisher

David Dayan Fisher er en britisk skuespiller. 

Fisher har hatt flere gjesteopptredener i forskjellige amerikanske TV-serier som for eksempel The Last Post, National Treasure, NCIS, Robbery Homicide Division, Charmed, 24, Numb3rs og Stargate Atlantis. Fisher ga stemmen til den onde Xaldin, medlem av Organization XIII i filmene Kingdom Hearts II og Kingdom Hearts: 358 / 2 Days, samt karakteren Dilan i Kingdom Hearts Birth by Sleep.

Referanser

Eksterne lenker 
 

Engelske skuespillere
Personer fra London
Danmarks Socialdemokratiske Ungdom

Danmarks Socialdemokratiske Ungdom (DSU) er ungdomsorganisasjonen som er knyttet til partiet Socialdemokraterne. 

Organisasjonen ble dannet i 1920 etter splittelsen mellom kommunistene og sosialdemokratene.

DSU er medlem av Dansk Ungdoms Fællesråd (DUF), International Union of Socialist Youth (IUSY), Young European Socialists (ECOSY) (tidligere European Community Organisation of Socialist Youth) og Forbundet Nordens Sosialdemokratiske Ungdom (FNSU).

Sangen Når jeg ser et rødt flag smælde ble skrevet til DSUs kretsstevne i København i 1923.

Ledere 
 1920–1927 Christian Christiansen
 1927–1929 Hans Hedtoft
 1929–1933 Johannes Hansen
 1933–1937 H.C. Hansen
 1937–1942 Poul Hansen
 1942–1946 Victor Gram
 1946–1952 Per Hækkerup
 1952–1958 Børge Jensen
 1958–1961 Niels Kristensen
 1961–1967 Ejner Hovgaard Christiansen
 1967–1970 Hans Carl Nielsen
 1970–1974 Niels Enevoldsen
 1974–1978 Frode Møller Nicolaisen
 1978–1982 Finn Larsen
 1982–1986 Jan Petersen
 1986–1990 Jens Christiansen
 1990–1992 Anette Berentzen
 1992–1996 Henrik Sass Larsen
 1996–2000 Morten Bødskov
 2000–2004 Kristian Madsen
 2004–2008 Jacob Bjerregaard Jørgensen
 2008–2012 Peter Hummelgaard
 2012–2014 Camilla Brejner Schwalbe
 2014–2016 Alexander Grandt Petersen
 2016–2017 Lasse Quvang Rasmussen
 2017–2017 Morgan Krüger (stedfortræder)
 2017–2022 Frederik Vad Nielsen
 2022– Katrine Evelyn Jensen

Politiske ungdomspartier i Danmark 
Politiske partier etablert i 1920
1920 i Danmark
Nimra

Nimra eller Bet-Nimra var en by i Israel i fortiden. Stedet befant seg trolig i nærheten av Wadi Nimrin i dag, på et sted omkring 19 km østnordøst for Jeriko. Der har man funnet tegn på bebyggelse i oldtiden. Byen nevnes i 4. Mosebok 32: 3, 34, 36.  

Bibelske steder
Rødhyll

Rødhyll (Sambucus racemosa) er en art i moskusurtfamilien som vokser i Europa, tempererte deler av Asia, og nordlige og midtre deler av Nord-Amerika. I Norge regnes den som en fremmed art, og på Fremmedartslista 2018 er den plassert i kategorien svært høy risiko. Den vokser i flommarksskogsmark, skog og andre fuktige habitater.

Beskrivelse
Den ofte tre-aktige busken blir 2-6 meter høy.
 Når den er frittvoksende, og ikke beskjæres, får busken en avrundet form. Stammen har lys gråbrun farge.

Bladene sitter motsatt på grenene,  det vil si to og to blader på hver side i samme høyde. Hvert enkelt blad er ulikefinnet.  Det innebærer at bladet er sammensatt av flere mindre blad, kalt småblad, som sitter overfor hverandre to og to på bladstilken som ender i et småblad.

En annen art som også går under navnet «rødhyll» er Sambucus pubens. Tidligere ble begge disse artene behandlet som varianter innen samme art.

Bruk
Forskjellige deler av planten kan gi forgiftninger. I motsetning til svarthyll har frukter av rødhyll ikke litt brukt noe særlig i næringsmidler. 

Trost spiser bærene og hjort beiter på buskene.

Referanser

Eksterne lenker 
 

Moskusurtfamilien
Giftige planter
Høyrisikoarter på fremmedartslista
Bortala (Bortala)

Bortala eller Börtala eller Bole (tradisjonell kinesisk: 博樂, forenklet kinesisk: 博乐, pinyin: Bólè; uigurisk: بۆرتال / Börtala) er et byfylke i den autonome region Xinjiang i Folkerepublikken Kina. Det tilhører det autonome prefektur Bortala (Bortala Monggol Zizhizhou).  

I 1999 telte det 212 969 innbyggere.

Referanser

Eksterne lenker 
 Offisielle nettsider 
 Kart over byen Bole

Byfylker i Xinjiang